พอดีฉีดยาคุมแบบ3เดือนครั้งแรก ประจำเดือนจะมาปกติไหมหรืออาจเลื่อนค่ะ เดือนที่แล้วประจำเดือนมาช่วง19 แต่เดือนนี้ยังไม่มาเลย แบบนี้มีโอกาสพลาดท้องไหม??
สวัสดีค่ะ การฉีดยาคุมนั้นจัดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้องประจำเดือนที่มาคลาดเคลื่อนน่าจะเป็นผลจากยา ระหว่างที่ฉีดยอยู่ มีโอกาสตั้งครรภ์ได้น้อยมากๆดังกล่าวไปถ้าไม่ต้องการให้มีผลข้างเคียงดังกล่าว แนะนำว่าครั้งต่อไปที่ไปพบแพทย์เพื่อฉีดยาต่อ อาจขอปรึกษาเรื่องผลข้างเคียงจากยาคุมกำเนิด ว่าต้องการใช้ยาคุมกำเนิดที่ไม่มีผลข้างเคียงดังกล่าว แพทย์อาจเปลี่ยนชนิดของยาฉีดหรือเปลี่ยนวิธีการคุมกำเนิดเป็นวิธีอื่นที่ทำให้ประจำเดือนมาสม่ำเสมอกว่าค่ะ